CELEX: 62017CN0247
Language: hr
Date: 2017-05-16 00:00:00
Title: Predmet C-247/17: Zahtjev za prethodnu odluku koji je 16. svibnja 2017. uputio Korkein oikeus (Finska) – Oikeusministeriö protiv Denisa Raugeviciusa

24.7.2017   
            
            
               HR
            
            
               Službeni list Europske unije
            
            
               C 239/30
            
         Zahtjev za prethodnu odluku koji je 16. svibnja 2017. uputio Korkein oikeus (Finska) – Oikeusministeriö protiv Denisa Raugeviciusa
   (Predmet C-247/17)
   (2017/C 239/37)
   Jezik postupka: finski
   
      Sud koji je uputio zahtjev
   
   Korkein oikeus
   
      Stranke glavnog postupka
   
   
      Podnositelj zahtjeva: Oikeusministeriö
   
      Druga stranka: Denis Raugevicius
   
      Prethodna pitanja
   
   
               1.
            
            
               Treba li nacionalne propise o izručenju zbog kaznenog djela ocijeniti s obzirom na slobodno kretanje državljana druge države članice na isti način, neovisno o tome odnosi li se zahtjev za izručenje koji je treća zemlja uputila na temelju sporazumu o izručenju na izvršenje kazne ili, kao što je to bio slučaj u predmetu Petruhhin (1), na vođenje kaznenog progona? Je li relevantno to da je osoba čije se izručenje traži ne samo građanin Unije, nego također i državljanin države koja je podnijela zahtjev za izručenje?
            
         
               2.
            
            
               Stavljaju li se državljani druge države članice neopravdano u nepovoljniji položaj na temelju nacionalnog propisa prema kojem se samo vlastiti državljani ne izručuju izvan Unije u svrhu izvršenja kazne? Treba li i u slučaju u kojem je riječ o izvršenju primijeniti mehanizme prava Unije koji omogućuju postizanje cilja koji je sam po sebi legitiman na manje ograničavajući način? Kako treba odgovoriti na zahtjev za izručenje ako je druga država članica primjenom takvih mehanizama o njemu obaviještena, ali ne poduzima, primjerice zbog pravnih zapreka, mjere u odnosu na svog državljana?
            
         
      (1)  Presuda od 6. rujna 2016., Petruhhin, C-182/15, EU:C:2016:630